钦定古今图书集成/明伦汇编/宫闱典/第074卷 > 《东宫储学赋》何宗彦
## 钦定古今图书集成/明伦汇编/宫闱典/第074卷 > 《东宫储学赋》何宗彦

“伊明皇之启运兮，集祉箓于无疆。历十叶而淳耀兮，
绍天序于元良。迈三英之踔轨兮，并五胜而高骧。奠
大宝于金瓯兮，登庶汇于由庚。讵神圣之天授兮，亦
启沃于缥缃。矧曰冢嗣，仪辰作贰。绪重守祧，分崇主
器。乘监抚之优游，宜《典坟》之渐渍。启鸿章而纵览，绎
古训而抽思。按皇舆之夷险，较前后之轩轾。历选列
辟，德锺吾皇。开荣洒泽，廓纮恢纲。声教布濩，威棱奋
扬。来梯航于海峤，祀冠带于遐荒。瞻国老兮皤皤，望
名硕兮锵锵。将千秋兮万祀，绵历祚兮未央。粤岁宅
于敦牂兮，占《黄离》兮元吉。降帝子于佳辰兮，睹煌煌
之瑞霱。悬银榜于岱宗兮，证休征于梦日。应五百之
运期兮，体清和之上质。迨岐嶷而淑”茂兮，露灵襟于
濬哲。嗟人望之既茂兮，叹天表之复奇。媲国绪于月
瑶兮，称枢电之陆离，谏壅洛之神智兮，日远近而能
知。绝驰道其不敢兮，居桂宫而委蛇。入龙楼而问竖
兮，齿胄子于虎帏。仰前星之耀彩兮，览少海之澄波。
启黄枢而渊映兮，绕凤扆而兰华。醇洪鬯之茂德兮，
仪天景而嵯峨。尔乃陋博望之规，敞金华之席。殿挹
朝暾，右平左墄，扣砌元墀，金釭衔壁，琳珉青荧，珊瑚
绀碧，隋侯明月，精光相射。尔其为制也，体象乎天地，
经纬乎阴阳，表少微于阊阖，仿太紫之圆方。辇道纚
属，华榱璧珰，高阁连云，阳景罕光，𫖯杳眇而难见，勉
攀橑而高昂。辟铜扉而开鹤禁，接长乐而拱披香。于
是设严更之署，辟校文之馆。九丘八索，三坟五典，灵
篇瑞图，鸟策素篆，先圣之格言，百家之臆纂。剖秘则
鬼神夜号，掞藻则春丛馥散，靡不粲风入云，汇，集无
算。而又益以本朝之掌故，冠以圣祖之徽猷。综往诏
来，穷宙达幽。龙腾凤举，弘璧天球。洋洋大哉，可率可
由。皇储乃辨色而问安，向明而戾止。阉尹“阍寺。”于
东戺。遂礼天禄之鸿儒，揖石渠之惇史。延承明著作
之彦，发金匮石室之匦；铺尚席，扣函丈；吸清芬，搜秘
藏。耽八索之奥旨兮，辨九流之哲匠。托微吟以肆志
兮，弄柔翰而䜣畅。越文章之常检兮，思天籁之寥旷。
道无深而不测兮，理无微而不访；渫欢情于训籍兮，
晷已移而神王。若夫天鳦既至，鸧鹒载鸣；谷风披兮
层冰解，王孙游兮春草生。衣青采而抗法，诵瑶华而
匉訇。向春之末，迎夏之阳。御炉飘于午篆，霤雨增乎
夕凉。徜徉于属玉之馆，扬扢乎英玮之章。迨夫朱明
已徂，溽暑亦谢。萧瑟兮秋风，太液波兮木叶下。届元
月之猋至，气憯懔而悲咤。云缀于苑树之柯，寒侵于
崇台之榭。益振厉于儒林，曾斯须之未暇。春秋礼乐，
冬夏诗书，论思献纳，日居月诸。张净几兮纤尘绝，函
宝册兮荣光舒。论白虎兮睿学殖，谭邹鲁兮群疑徂。
尔乃惇诲故老，雅抱名儒，竞持绪论，献于座隅，元元
本本，吁咈都俞。泻生平之韫，解俗学之拘。破剧谈于
白马，探罔象之元珠。洵青宫之至乐，亦元嗣之永图。
而皇储犹穆然以“思，听然而笑。谓学士之菁华兮，非
帝王之要眇。余守祧而纂运兮，羌何事于承敩？薄章
句而不亲兮，亮治乱之所召。畴怠荒之不替兮，罔若
淑而不兴。惟勋华之何以法兮，辛癸之何以惩？謇余
辅弼兮，其诏余以宪征。趣余驾于朝阳兮，余将肃命
而遐征。”于是东观诸臣，济济而起，指陈危微之端，反
覆兴亡之旨。或侃词以标义兮，或讽言以示委。或吊
古以刺今兮，或据表而商里。曰“颢灵之骈集兮，惟出
王之顾𬤊。彼闳硕之毕忠兮，却谗邪之疻痏。纷林总
而归命兮，赋不竭夫膏髓。羁四裔为外藩兮，寄威棱
于鞭弭。惟捐珠而抵璧兮，追舜禹之遐轨。傥琼林与
鹿台兮，见皇舆之立圯。一治一乱，见之前纪。敢告仆
夫，用比《弦韦》。”于是哲虑岑寂，靡宁厥躬。潜神储思，疏
明瀹聪。凛然而渊惕，涣焉而冰融。炳圣贤之奥穾，烛
人鬼之微濛。判从违之轨辙，究政治之根宗。乃归东
朝，靡间明晦。恭敬温文，金昭玉粹。德有润身，体不愆
器。合圣如规，资神若丽。符吹铜缊瑟之祥，叶洊雷明
两之瑞。重轮继曜，声浃于九州四海横目之民；龙种
凤毛，名播于桂海冰天含生之类。夫长不偶于再索，
命所寄也；贤无取于五称，帝所启也。皇帝于是卜孟
陬，下明诏，辟春宫，正位号。喜承华之肇闲兮，羡宗祊
之有副。载青盖而朱轮兮，御金根之五辂。位体震而
绍庥兮，建甲观而参互。信当璧之有定兮，奠灵图于
永固。选“宫僚而豫教兮，推桓荣为之傅，左浮丘而右
园绮兮，咸垂缨而雅步。进谠言而无讳兮，期帝范之
显融。德渐劘而不替兮，遂上格乎穹窿。将皇朝之景
祚兮，历万世而无终。臣濯发而晞身兮，幸负暄于玉
槛。愿葵倾而藿向兮，敬扬颂于铜龙。”颂曰：“于赫国本，
实贰明辟，华渚流虹，天鸟启迹。英贤早擅，讲”幄再辟。
伯招升堂，务光函席。夙夜孜孜，辅弼是亲。理则探圣，
言则穷神。如珪如璋，日故月新。吾君有子，颂声振振。
谟烈重光，圣作物睹，匕鬯承休。八荒宅宇，玉帛万方，
轥轹千古，于斯，万年受天之祜。

化于熙宁。迈元德于重华”，底刑措于周成，仁风翔溢
乎区㝢，纷总总其难名。迨至我皇协图应期，乘龙御
极，垂拱无为，惇崇经术，学进缉熙。绍清和而固洪业，
濬发祥而肇皇基。尔其幽明献珍，雷风通飨，储贰有
属，国本攸长。瑞灿前星，庆孚明两。兆已成于一索，斯
主器之嘉象。若乃休叶绕枢，梦征怀日，诞生兰殿，光
居桂室。元鸟初飞，黄龙屡出，仆柳为之生稊，巨石为
之自立。盖守祧之贞符，故呈瑞之匪一也。尔其夙慧，
则禀道毓德，既睿且聪，仁姿朗儁，景质冲融。智超人
而答秤象，梦谒帝而命射熊，欣对日之远近。承妙善
之馀风，辨垦田之可否。嘉茂识之敏通。卞兰因表而
颂绎，叔誉与语而辞穷。信岐嶷之天纵，非汉庄、晋绍
之可同。若夫仁孝之性，赋之自然。鸡鸣戒旦，诣寝问
安。得起居于阍竖，退复次而忭欢。日方中而薄夕，乃
三至而盘桓。美丰膳之芳洁，咏南陔之采兰。于是我
皇眷焉，天序可承，国贞有象。加其元服，端其蒙养。迺
筮吉日，简令辰，求正士，命儒臣。《诗》《书》羽籥，启沃其心。
皇储迺冠通天之冠，服绣黼之裳。璜珩冲牙，珮玉锵
锵。青盖象辂，卤簿有章。麾凤鸟以承旗，驭飞龙使服
箱。铿华钟兮考鼍鼓，齐二八兮奏丝簧。前旌列金华
之馆，副车莅宣猷之堂。若堂之制，体象东明，垣仿少
微。青宫银榜，苍戺铜扉。缭以东阁，映以西池。讲堂射
圃，环列于兹。于是周公为师，召公为傅，前丞后凝，右
弼左辅。叔孙典礼园绮，调护。惇史秉笔，词臣奏赋，桓
荣因之敶经义，匡衡为其疏章句。皇储厌悦，心日开
悟。若迺天禄石渠，典籍所藏，金简玉册，绿字缥缃。义
海奫深，炳炳煌煌。百家诡谲，九流弗臧。惟考信于六
籍，标道纪于三王。周书《无逸》，《虞典》钦明。帝“王之学，惟
一惟精。前圣后圣，可作章程。日讲甫毕，暇豫有时。百
工呈艺，蒙瞽诵《诗》。寒暑无间，游习于斯。睿智日广，至
德日滋。知稼穑之艰难，审理乱与安危。去其骄泰，昭
示谦恭。乘舆服御，返朴无丰。形神澹漠，耳目靡营。法
祖敬天，兆民所宗。我皇喜天精之无妄，设供帐于殿
中。惟时百寮济济，三老皤皤，庭实旅百，众乐协和。嘉
品既列，旨酒且多，三爵爰陈，好乐无过。皇情欢畅，既
醉颜酡。微臣幸睹其盛际，敬拜手而献《四重之歌》。”歌
曰：日重光，出扶桑。升云际，照万方。大明丽天，圣道日
昌。我皇有子，应此嘉祥。月重轮，嗣若英，净，浮翳，扬化
精。二气代理，日夕迭明。我皇有子，天庆诞膺。重耀兮
前星，彩如虹兮流帝庭。昭灵德兮表休征，嘉元良兮
万国平。海重润兮波不扬，圣德溥洽兮被遐荒。正储
贰兮叶少阳，我皇嘉乐兮寿无疆。